Serbia.com

Izložba Klimt u Beogradu
2012-10-31 - 2012-11-13 | Galerija Progres, Beograd, Serbia
„Klimt u Beogradu“, ime je izložbe posvećene ovom čuvenom austrijskom slikaru koja se održava od 31. oktobra do 13. novembra u beogradskoj galeriji Progres, na uglu Knez Mihailove i Zmaj Jovine ulice.
Povodom 150 godina od rođenja jednog od najinovativnijih umetnika s početka 20. veka, grad Beč organizuje ovu izložbu koja će obići Evropu, i koja nakon brojnih gradova Evrope ove jeseni stiže i u naš glavni grad.
Na izložbi posetioci će imati jedinstvenu priliku da pogledaju čuvena remekdela „Poljubac“, „Emili Flege“, „Adele Bloh-Bauer“, i uvere se u ingenioznost dela ovog majstora i jednog od začetnika Bečke secesije.
Na izložbi biće izložene i reprodukcije slika „Higija“ i „Prijateljice II“, čiji su originali izgoreli u dvorcu Imendorf u Donjoj Austriji 1945. godine.
Izložbu je priredio grad Beč i Kontaktni biro Grada Beča u Beogradu COMPRESS, uz podršku austrijske kompanije nakita FREYWILLE.

Premijera filma "Hana Arent" na festivalu "Slobodna zona"
2012-11-02 20:00 - 22:00 (Europe/Belgrade) | Dom omladine Beograda, Beograd, Serbia
U okviru filmskog festivala “Slobodna zona” koji se održava od 2. do 7. novembra u DKC-u i Domu omladine, premijerno se prikazuje film “Hana Arent”, nemačke autorke Margarete Fon Trot.
Rediteljka se u filmu bavi odlučujućim razdobljem u životu žene koja se smatra jednim od najznačajnijih i najoriginalnijih političkih mislilaca XX veka. Radnja filma smeštena je u razdoblje između 1960. i 1964. godine i opisuje Hanin put u Jerusalim, slavno suđenje oficiru i nacističkom zločincu Ajhmanu, kao i njeno izveštavanje o tom suđenju za američki magazin „Njujorker“.
Očekujući da će na optuženičkoj klupi pronaći čudovište, američka književnica nemačko-jevrejskog porekla je iznenađena ravnodušnošću kojom Ajhman odiše, pa tako kreira svoju čuvenu tezu “banalnost zla” i piše članak koji u javnosti izaziva pravi skandal.
Svetska premijera filma “Hana Arent” u kome je glavna uloga poverena Fasbinderovoj divi Barbari Sukovoj bila je početkom septembra na Međunarodnom filmskom festivalu u Torontu, najvećem filmskom festivalu u Severnoj Americi.

Izložba "Titisijeve grudi"
2012-11-03 20:00 - 22:00 | Univerzitetska biblioteka “Svetozar Marković”, Beograd, Serbia
Izložba fotografija „Tiresijeve grudi“ umetnice iz Ljubljane (Slovenija), Slavice Veselinović (Shavi Lavi) otvara se 3. novembra 2012. godine u 20h u galeriji Univerzitetske biblioteke „Svetozar Marković“ u Beogradu.
Projekat „Tiresijeve grudi“ čini 15 fotografija i 3 fotografije sa kombinacijom grafike. Koncept fotografja izražava lepotu tela kroz pokret i reflekciju emotivnih stanja.
Fotografije prikazuju nadrealne poze ženskih i muških figura, senzualnost, kontrast tame i svetlosti, erotike i nevinosti.
Projekat „Tiresijeve grudi“ dobio je naziv po baletu francuskog pisca Guilaume Apollinaira, Les Mamelles de Tiresias, koji je svoj balet opisao kao nešto više od stvarnosti, realnosti i tako prvi upotrebio reč nadrealizam (surrealism).
Tiresija je u grčkoj mitologiji slepi prorok koji menja oblik svog tela i koji razume užitke muškaraca i žena.
Tako je kod serije aktova (ako ih pratite po redu brojeva) moguće primetiti transformaciju Teresije iz muškog u žensko telo i obrnuto.
Muško i žensko telo se susreće sa strašću i stvara nadrealistične poze, što asocira na Teresiju koja se pretvara u suprotni pol.
Izložbu možete pogledati do 7. novembra u Galeriji Univerzitetske biblioteke, Bulevar kralja Aleksandra 71.

Balet "Uspavana lepotica" u Kombank Areni
2012-11-08 20:00 - 23:00 | Kombank Arena, Beograd, Serbia
“St. Petersburg Festival Ballet” izvodi pred beogradskom publikom baletsku predstavu“Uspavana lepotica” 8. novembra u KOMBANK Areni na teatarskoj sceni.
U okviru “St. Petersburg Festival Ballet” nastupaju vodeći umetnici St. Petersburga i baletske trupe koje čine izvođači iz najboljih baletskih pozorišta ovog grada. Prima balerine i baletani “Uspavane lepotice”, Suleymanova Guzel, Arkadis Zinovia, Gulsina Mavlukasova, dobitnici su brojnih međunarodnih priznanja.
“Uspavana lepotica” Petra Iliča Čajkovskog, prvi je od klasičnih baleta za koje je koreografije postavio legendarni Marius Petipa. Premijerno je izveden u Londonu 1921. Od 1939. smatra se nezaobilaznim delom na redovnim repertoarima na pozornicama širom sveta a glavna uloga izazov je za sve balerine.
Za bajku o uspavanoj princezi koju hrabri princ budi svojim poljupcem, Čajkovski je iskomponovao prelepu muziku, a scena veličanstvenog dizajna vodi publiku do čarobne zemlje. Sam Čajkovski je za svoj balet rekao „Bolje je videti ga jednom nego ga slušati stotinu puta.“

"Disney On Ice" u Kombank Areni
2012-11-15 11:00 - 2012-11-18 13:00 | Kombank Arena, Beograd, Serbia
Od 15. do 18. novembra „Diseney on ice” vam predstavlja šou sa čarobnom kombinacijom praznika, zabave i više od 50 Diznijevih junaka pod nazivom “Zabava počinje“.
Ova nezaboravna žurka ima za cilj da inspiriše porodice da u jednom danu proslave sve praznike u godini uz više od 50 Diznijevih junaka.
Ulaznice za premijernu predstavu, 15. novembra, mogu da se kupe po jedinstvenoj ceni od 1500 dinara za sve sedišta izuzev VIP mesta na parteru najbližih ledu.
Za ostale predstave (od 16. do 18. 11.) u prodaji će biti ulaznice po cenama od 1250, 1750, 2000, 2500, 3000 i 3900 dinara.

Dženifer Lopez u Kombank Areni
2012-11-20 21:00 - 23:30
U okviru svoje svetske turneje “Dance again”, svetska pop diva Dženifer Lopez nastupa u Kombank Areni 20. novembra.
Jedna od najpoznatijih žena planete obećava publici u Beogradu šou svetskih razmera, a tim povodom se putem video snimka obratila beogradskoj publici rečiama: “Zdravo Beograde, ja sam Dženifer Lopez i ne mogu da dočekam da se vidimo na mojoj “Dance again” turi 20. novembra.”
Karte za veliki spektakl se mogu kupiti u Kombank Areni, u prodajnim mestima Kard servisa, Ušće šoping centru i TC Bazar u Novom Sadu.
Cene karata su: od 2.990 do 4.290 dinara za parter, od 2.990 do 3.990 dinara Galerije, 5.990 dinara za VIP tribinu i fan pit i 22.000 za VIP lože.

Dženifer Lopez je jedna od najslavnijih ličnosti u svetu zabave. Ova pevačica, glumica, zabavljač, filmski i TV producent, modni dizajner, preduzetnik i humanitarni radnik, ima iza sebe oko 70 miliona prodatih albuma širom sveta.

Orquesta Buena Vista Social Club u Beogradu
2012-11-24 20:00 | Velika dvorana Sava Centra, Beograd, Serbia
Zvuci Kube ponovo u Beogradu na dugo iščekivanom koncertu legendarnog „Orquesta Buena Vista Social Club“ koji se održava 24. novembra sa početkom u 20 časova u Velikoj dvorani Sava centra u organizaciji promoterske kuće Long Play.
Jedinstveni duh Havane i zavodljivi ritmovi son montunosa, danzóna, cha cha cha, bolerosa i kubanskog džeza okupiće ljubitelje ovog legendarnog sastava kubanskih muzičara-veterana predvođenih trubačem Guajirom Mirabalom (79), virtuoznim lautistom Barbaritom Torresom (56) i trombonistom Jesusom Aguaje Ramosom (61).
Ovim živim legendama i simbolima kubanske muzike u svetu pridružuje se i neverovatna Omara Portuondo.
Danas ovaj svima poznati sastav broji 13 članova a svetsku slavu stekao je albumom „Buena Vista Social Club“ iz 1997. godine kao i istoimenim dokumentarnim filmom poznatog režisera Vima Vendersa iz 1999. godine postavši time svetski fenomen.
Karte za Beogradski concert nalaze se u prodaji po cenama od 1.800, 2.100, 2.500 i 3.000 dinara i mogu se naći na blagajni Sava centra i preko mreže Eventim.

Dave Clarke u Beogradu
2012-11-24 22:00 - 2012-11-25 01:00 | KPGT Beograd, Beograd, Serbia
Ljubitelje tehno muzike obradovala je vest da čuveni britanski DJ i producent Dave Clarke nastupa u Beogradu 24. novembra u 22 h u KPGT-u.
Dve decenije nastupa širom sveta i nekoliko titula za najboljeg DJ na svetu postavile su ovog pionira digitalne ere i ikonu tehno muzike na sam vrh svetske muzičke scene i učinile ga jednim od najpoželjnijih DJ.
Inače redovan gost kultne BBC Essential Mix radijske emisije i voditelj omiljenog programa White Noise već 6 godina postao je inspiracija brojnim mlađim kolegama.
Svima poznate hitove beogradska publika imaće prilike da čuje u subotu, 24. Novembra u 22 h u KPGT-u, Staroj šećerani na Čukarici, ulica Radnička 3.
Pre Clarke-a nastupiće Mladen Tomić, Speedy, Milenko i Nicolas Koll.
Ulaznice se već mogu naći u prodaji u Bilet servisu, Kombank areni, DOB-u, kao i on-line na adresama tickets.rs i eventim.rs.

Sven Väth u Beogradu
2012-11-25 00:00 - 2012-11-26 03:00 | DEPO, Beograd, Serbia
Pet godina nakon svog prvog dolaska u Srbiju, Sven Fet (Sven Väth) će u okviru turneje “The Year Of The Dragon” 24. novembra ponovo posetiti Beograd. Za nastup je predviđen prostor DEPO-a u Travničkoj broj 3.
Sven Fet je DJ karijeru započeo ranih osamdesetih u legendarnim frankfurtskim klubovima Dorian Gray i Vogue i bio vladar žurki tog doba.
Sven tih godina otvara svoj klub, Omen, koji organizuje tako da ispisuje novo poglavlje nemačke klupske istorije.
Za njega se pisalo da je “kum tehna”, “jedina nemačka pop zvezda”, “najuspešniji DJ na svetu”, a iza sebe ima mnoštvo albuma i mnogobrojne svetske turneje.

Karte za nastup koštaju 990 dinara.

Ulica otvorenog srca
2013-01-01 | Unnamed Venue, Svetogorska, Beograd, Serbia
Tradicionalna manifestacija “Ulica otvorenog srca” održava se 1. januara u Svetogorskoj ulici u Beogradu. Osnovno obeležje ovogodišnje „Ulice otvorenog srca“ koja je posvećena projektu fonda b92 „Bitka za bebe“, biće crvene portikle, čijom će se kupovinom sakupljati sredstva za ovu humanitarnu akciju.
Praznični dan otvorenog srca razlikuje se od svih drugih, jer se nalazi u ulici pozorišta, pa zato ovog dana umetnici izlaze na ulicu prikazujući svoje veštine, akrobacije, izlažući svoja dela (ručne radove, rukotvorine), animirajući prolaznike da zajedno sa njima učestvuju u igri, postanu deo sveopšte iluzije, karnevala i radosti.
Od Takovske, pa sve do Makedonske ulice, raznovrsni ulični animatori, artisti, zabavljači, muzičari i glumci zabavljaće i uveseljavati sve one koji će radost prvog jutra u Novoj godini podeliti sa drugima.
Na nekoliko bina duž ulice, posetioce će zabavljati dečiji hor “Čarolija”, pevači i glumci: Dejan Cukić, Gorica Popović, Neša Galija, Frajle, Đura i mornari, Ljuba Ninković i zlatopis, Ivana Negativ i drugi.
Ulica otvorenog srca se organizuje još od 1988/89 i jedna je od najlepših manifestacija Beograda.

Sajam suvomesnatih proizvoda “Pršutijada 2013”
2013-01-11 - 2013-01-13 | Mačkat, Zlatibor, Serbia
Tradicionalni sajam suvomesnatih proizvoda iz zlatiborskog kraja počinje u petak, 11. januara u zlatiborskom selu Mačkat i traje do nedelje 13. januara.
Posetioci će moći da probaju i kupe čuvene zlatiborske specijalitete, a manifestaciju će pratiti dobra zabava uz stare izvorne pesame i trubače, čiji zvuci se čuju iz svih kutaka sajamske šatre, ali i napolju.
Svake godine, sajam prati bogat kulturno-umetnički program, izložbe raznovrsnih ručnih radova, ali i predavanja iz oblasti poljoprivrede.
Program:
Petak, 11. januar u 11.00h
Svečano otvaranje i proglašenje pobednika uz kulturno umetnički program
– Trubački orkestar Dejana Jevđića
– Izvorna pevačka grupa Šljivovica
Subota, 12. januar u 13.00h
Izvlačenje bogatih nagrada za posetioce uz kulturno umetnički program
– Učenici Osnovne škole Milivoje Barović Mačkat
Nedelja, 13. januara u 18.00h
-Zatvaranje privredno-turističke manifestacije.

“Kustendorf” 2013
2013-01-16 - 2013-01-22 | Drvengrad, Mokra Gora, Serbia
Međunarodni filmski i muzički festival Kustendorf održava se od 16. do 22. januara 2013. godine u Drvengradu na Mokroj Gori. Festival je posvećen budućim filmskim stvaraocima i velikanima savremenog autorskog filma. Specijalni gost festival je čuvena italijanska glumica Monika Beluči.
Emir Kusturica je najavio da će se u ovogodišnjem programu takmičiti 28 filmova iz 18 zemalja: iz Velike Britanije, Danske, Izraela, Koreje, Kube, Meksika, Nemačke, Perua, Poljske, Portugala, SAD, Singapura, Srbije, Filipina, Francuske, Holandije, Crne Gore i Švajcarske, kao i da raznolikost tema i žanrova, njihova aktuelnost, kao i zavidan kvalitet odabranih filmova obećavaju da će nadmetanje za nagrade – Zlatno, Srebrno i Bronzano jaje, biti uzbudljivo i neizvesno.
Međunarodni žiri čine izraelska spisateljica i glumica Alona Kimhi (predsednica žirija), američki filmski producent, direktor produkcije i asistent režije Majkl Hausman, i teoretičar medija i filmski i TV režiser prof. Dr.Oleg Jeknić.
RETROSPEKTIVA VELIKANA biće posvećena jednom od najznačajnijih kineskih filmskih stvaralaca danas, Džangu Jimou, koji će nakon projekcija svojih filmova održati radionicu sa studentima.
U programu SAVREMENE TENDENCIJE biće predstavljeni neki od najboljih filmova prošlogodišnje produkcije i njihovi autori koji će, kao gosti festivala, održati radionice i razgovore sa studentima i publikom.
Program EVERGRIN podsetiće na neke od najznačajnijih filmskih ostvarenja iz prošlosti, kao što su Vreme jestalo (1982) Petera Gotara, Kinoamater (1979) i Kratki film o ubijanju (1988) Kšištofa Kišlovskog.
U okviru programa NOVI AUTORI biće predstavljeni debitantski dugometražni filmovi autora koji svojim specifičnim filmskim jezikom postepeno osvajaju svet filma.
U muzičkom programu, koji će upotpuniti sada već svetski poznatu atmosferu Festivala, predstaviće se neke od novih svetskih muzičkih zvezda, kao što su Nemanja Radulović & Devil’sTrills(Srbija/Francuska), Debu sur le Zank (Francuska), Dejan Petrović Big Bend (Srbija), Trio Balkanske žice (Srbija), Radio Zastava (Italija), i Če Sudaka (Španija).

Disney Live: „Mikijeva magična predstava“
2013-02-07 17:00 - 2013-02-10 22:00 | Kombank Arena, Beograd, Serbia
Nova Diznijeva predstava “Mikijeva magična predstava” prikazivaće se u Kombank Areni od 7. do 10. februara.
Omiljenim Diznijevim junacima na sceni se pridružuje profesionalni mađioničar sa izvođenjem koji će uzbuditi i oduševiti mališane svih uzrasta.
Ulaznice za premijernu predstavu, u četvrtak, 07. februara, mogu se nabaviti po jedinstvenoj ceni od 1500 dinara za sva sedišta izuzev VIP mesta.
Za ostale predstave (od 08. do 10. 02.) u prodaji će biti ulaznice po cenama od 1250, 1750, 2250, 2750 dinara.
Ulaznice su dostupne na svim ovlašćenim prodajnim mestima CS Eventim, kao i na blagajnama: Kombank Arena, Bilet centar Beograd, Dom omladine i Ušće Šoping centar. Online prodaja i rezervacije ulaznica na www.kombankarena.com, www.eventim.rs, www.tickets.rs
Termini predstave:
07.02.2013. u 19h
08.02.2013. u 19h
09.02.2013. u 11.30h, 15h i 18.30h
10.02.2013. u 11.30h i 15h

Legende u Sava Centru
2013-02-09 20:00 - 22:00
U Velikoj dvorani Sava Centra, u subotu, 9. februara, grupa Legende će održati koncert sa početkom u 20 časova. Publika će biti uprilici da uživa u starim i novim hitovima ove popularne grupe.
Svojom posebnošću i jedinstvenim muzičkim stilom, grupa Legende se izdvojila na muzičkoj sceni Srbije i traje već 25 godina.
Grupa je osnovana u Beogradu 1988.godine, kada i objavljuje svoj prvi album. Do danas su održali preko hiljadu i petsto koncerata u širom sveta.
Cene karata: 1200, 1500 i 1800 dinara.

Foto: www.savacentar.net

Koncert grupe URBAN & 4
2013-02-14 21:00 - 23:00 | Dom omladine Beograda, Beograd, Serbia
Hrvatski alternativni rok bend URBAN & 4 nastupiće u Domu omladine Beograda 14. Februara.
Popularni hrvatski muzičar Damir Urban i njegova hvaljena ,,četvorka” će baš na Dan ljubavi pred beogradskom publikom izvoditi svoje stare i nove hitove. Damir Urban obožava intimnu koncertnu atmosferu u manjim prostorima, gde svakom slušaocu može lično da se obrati pesmom.
Ulaznice su u prodaji na svim Eventim i Gigstix prodajnim mestima, u kafeu Šikarica (Skadarska 22) i prodavnici ploča Pinball Wizard Records (TC Eurocentar) po ceni od 1.200 dinara.

Sajam turizma 2013
2013-02-21 10:00 - 2013-02-24 17:00 | Beogradski sajam, Beograd, Serbia
Međunarodni sajam turizma održava se na Beogradskom sajmu od 21. do 24. februara, a u isto vreme i Sajam hotelsko ugostiteljske opreme Horeka i Sajam vina “Beo Vine”.
Na ovogodišnjem sajmu će se predstaviti preko 1.000 izlagača iz čak 45 zemalja sveta.
Poruka ovogodišnje manifestacije je “Putovanja u srcu”, a najveće turističke organizacije, agencije, turoperatori, hoteli, planinski centri, banje, jezera, gradovi, regije i zemlje sa svih kontinenata, posetiocima će ponuditi aranžmane za predstojeću turističku sezonu

Kobasicijada u Turiji
2013-02-22 17:00 - 2013-02-24 17:00 | Unnamed Venue, Turija, Serbia
Čuvena Kobasicijada u Turiji, se održava od 22. do 24. februara. Manifestaciji će prethoditi tri promocije: u Somboru (1. 2.), Subotici (8. 2.) i u Novom Sadu (15.2.).
Posetioci će moći da kupe sveže i suve kobasice, proizvode od mangulice, domaće čvarke i svinjsku mast.Osim ukusnog mesa, za goste Kobasicijade koji dolaze iz svih delova Srbije, Mađarske, Hrvatske, Republike Srpske, ali i drugih evropskih država, pripremljen je i kultno – umetnički program (folklore, koncerti).

FEST 2013
2013-02-22 17:00 - 2013-03-03 23:00 | Sava Centar i druge lokacije, Beograd, Serbia
Međunarodni filmski festival FEST se po 41. put održava od 22. februara do 3. marta u Sava Centru i drugim prostorima pod sloganom “Priprema, pozor, FEST!”. FEST svečano otvara američki glumac Majkl Medsen.
Izuzetno bogat program i velika svetska rediteljska i glumačka imena kao i najaktuelniji filmovi obeležiće ovogodišnji FEST.
O izuzetnom programu govori, pored filmova koji su se već potvrdili nagradama na festivalima prošle godine i nekoliko ostvarenja koji su ozbiljni kandidati u trci za ovogodišnjeg Oskara. Festival će, kao što je to već tradicija, otvoriti film nagrađen Zlatnom palmom – “Ljubav” Mihaela Hanekea. Film je istovremeno i kandidat za Oskara u više kategorija, između ostalih i za najbolji film i režiju. Novi film Gorana Markovića “Falsifikator” zatvoriće 41. FEST, što će ujedno biti i svetska premijera ovog ostvarenja.
U okviru poznatih FEST-ovih programskih celina naći će se 75 premijernih filmova. Festivalski pobednici, oskarovci, dela velikana činiće “Glavni program”; takmičarska selekcija evropskih kinematografija izvan EU sadržana je u celini “Evropa van Evrope”; presek američkog repertoarskog filma publika će videti u okviru programa “Holivud”, a produkcije i koprodukcije unutar EU u “Evropa u Evropi”. Daleke kinematografije biće predstavljene u “Panorami svetskog filma”, a na programu su i “Izabrani dokumentarci”, “U fokusu: Južna Amerika”, kao i celina “FEST predstavlja: Novi srpski film”.
Program FEST-a možete pronaći na stranici:
http://www.fest.rs/program.php

Kao prateći program FEST-a biće održan Okrugli sto na temu budućnosti filmske trake, snimanja filmova i digitalne revolucije u sedmoj umetnosti. Učesnici okruglog stola biće protagonista filma “Albertov put”, Albert Majer tvorac Panavižn kamere, Nikša Sviličić, reditelj iz Hrvatske, Predrag Bambić u ulozi moderatora kao i domaći filmski stručnjaci.
Kao i prethodnih godina Festival će se održati u Sava centru kao glavnoj dvorani, Domu omladine Beograda, Dvorani KCB, Kinoteci, a novost je da će se filmovi prikazivati i u bioskopu “Fontana” na Novom Beogradu.
Ulaznice će po ceni od 150 do 350 dinara biti u prodaji od 1. februara na blagajnama ovih dvorana. Cena ulaznice za svečano otvaranje je 500 dinara. Od 1. do 7. februara važi popust od 10 % na komplet karata.

Slaninijada Kačarevo
2013-02-28 - 2013-03-03 | Unnamed Venue, Kačarevo, Serbia
Tradicionalna manifestacija „Slaninijada“ održava se od 28. februara do 3. marta u banatskom selu Kačarevo, nedaleko od Pančeva.
Kao i svake godine, stotine tona slanine čeka one koji je vole na ovom, najvećem sajmu slanine na svetu u preko 3000 m/2 zatvorenog i otvorenog prostora.
Svečanom otvaranju (28.februar u podne) prethode Zlatni kotlić i Zlatni čvarak, a uslediće degustacija starih zaboravljenih jela, Sajam slanine, mesa i mesnih prerađevina, izložba karikatura “I slanina ima dušu”, prikaz kasapskih veština, smotre stvaralaštva nacionalnih manjina Vojvodine, demonstracije kuvarskih veština i izbor najjačeg posetioca. U subotu, 2. marta bira se i Mis Slaninijade.
Ova manifestacija, jedinstvena po svom sadržaju, održava se još od 1988. godine i ima velike zasluge u očuvanju srpske tradicije.

Andrea Bočeli, koncert
2013-05-10 20:00 - 23:00 | Kombank Arena, Bulevar Arsenija Čarnojevića 58, Beograd, Serbia
Jedan od najpoznatijih tenora današnjice Andrea Bočeli nastupiće u Kombank Areni 10. maja 2013. godine.
Posle mnogo uspešnih sezona, rasprodatih albuma i nastupa na najpoznatijim operskim scenama i u dvoranama širom sveta, Bočeli će se ponovo naći na sceni Arene. Bočeli je izrazio želju da ga na koncertu u Beogradu prati orkestar iz Srbije kao i da sa njim nastupi i specijalni gost sa naših područja koga će sam izabrati.
Andreu Bočelija s razlogom nazivaju legendom novog milenijuma poput Karuza, Del Monaka, Korelija. Od trenutka kada se pojavio na festivalu u San Remu 1994. godine počeo je njegov vrtoglavi uspeh.
Na nedavnoodržanoj manifestaciji Classic Brit Awards, slavni tenor Andrea Bočeli odlikovan je specijalnim priznanjem „International Artist of the Year” u čast 20. godina duge karijere.
Melodija pesme „Con te Partiro” koju je snimio 1996. (kao i kasniji duet sa Sarom Brajtman pod nazivom „Time to say Goodbye”) slušala se širom sveta. O fenomenu umetnika koji je albumom „Romanza” napravio pravu eksploziju i srušio sve rekorde prodaje pričali su svi. Bočeli je objavio preko 30 albuma sa izvođenjima operskih dela kao i pop balada koji su rasprodati u 75 miliona primeraka širom sveta.
Ulaznice su u prodaji po cenama od: 4500, 5500, 5900, 6500, 7900, 8900, 9500, 15000 i 20000 dinara na svim ovlašćenim prodajnim mestima KS Eventim kao i na blagajnama: KOMBANK Arena, Bilet centar Beograd, Doma omladine i UŠĆE šoping centar. Online prodaja i rezervacije ulaznica na http://www.kombankarena.com/, www.eventim.rs, http://www.tickets.rs/. Call center 0900/11 00 11 počinje sa novim radnim vremenom od 10 do 22č, svih sedam dana u nedelji – cena poziva sa fiksne i mobilne mreže MTS-a je 48 din/min.

Noć muzeja 2013
2013-05-18 18:00 - 2013-05-19 03:00
Jubiularna, deseta po redu Noć muzeja održaće se 18. maja, a vrata muzeja i kulturnih institucija otvoriće osim Beograda i mnogi drugi gradovi Srbije.
Ove godine će u jubilarnoj manifestaciji učestvovati 150 kulturnih institucija u 68 gradova i mesta u Srbiji. Tradicionalno, najbogatiji program ponudiće Beograd i Novi Sad, a po sumraku će šetati i građani Niša, Kragujevca, Subotice, Leskovca, Šapca, Knjaževca, Gornjeg Milanovca, Čačka, Svilajnca, Prokuplja, Temerina, Novog Pazara, Kikinde…
U Beogradu na 60 lokacija jubilej će biti obeležen svečano: čudesnim svetom bajki ali i inicijativom za otvaranje prvog evropskog muzeja džeza. Beograd će ponuditi I Izložbu “World in My Eyes”, posvećenu bendu “Depeche Mode”, koja će biti predstavljena u Ustanovi kulture “Parobrod”, dan uoči nastupa čuvene grupe na beogradskom Ušću.
U Novom Sadu, na 35 lokacija, posetioce očekuju premijerne postavke, a među njima biće izložen egipatski pergament na kome je ispisan recept za utvrđivanje trudnoće, plemensko oružje iz basena reka Kongo i Ubangi, strele iz Polinezije, Osmanski štitovi iz doba Sulejmana Veličanstvenog.
Šabac je grad koji će u jubilarnoj Noći muzeja otkriti zašto je u 19. veku bio poznat i kao Mali Pariz dok će Bačka Topola predstaviti izložbu “Grad biciklista” koja će kroz istorijski, etnografski, književni i likovni aspekt predstaviti biciklizam u interaktivnom obliku.
Subotica će obeležiti 225 godina od rođenja Vuka Karadžića i 165 godina od pobede njegove reforme, a Gornji Milanovac će se u Noći muzeja prisetiti “zlatnog doba” ovog grada – od šezdesetih do osamdesetih godina prošlog veka.
U prošlogodišnjoj Noći muzeja oko 500 000 ljudi je prošlo kroz beogradske muzeje i kulturne institucije.

Depesh Mode u Beogradu
2013-05-19 20:00 - 23:00 | Ušće, Beograd, Serbia
Engleski pioniri elektro zvuka, legendarni bend Depesh Mode održaće dugoočekivani koncert u Beogradu, 19. maja na Ušću. Koncert je deo velike svetske turneje kojom bend proslavlja 30 godina postojanja.
Za tri decenije rada, bend je prodao više od 100 miliona ploča širom sveta, a fanovi će na beogradskom koncertu će moći da pored starih čuju i pesme sa novog, dugoočekivanog 13. albuma koji izlazi u proleće 2013.
Tokom proleća i leta 2013. godine, bend će održati 34 koncerta u 25 evropskih zemalja pred oko million i po fanova. Evropski deo turneje počinje 7. Maja koncertom u Tel Avivu, a završava se u Minsku 29. Jula. Nakon Beograda, predstoje koncerti u Berlinu, Parizu, Moskvi I Rimu.
Cene ulaznica:
Parter (promotivna cena, ograničen broj): 2990 dinara
Parter (regularna cena): 3990 dinara
Fan pit: 5990 dinara
VIP: 9900 dinara
Online prodaja: Gigstix.com
Prodajna mesta: Corner šopovi širom Srbije

Koncert Đorđa Balaševića na Kalemegdanu
2013-05-24 20:00 - 23:00 | Kalemegdan, Belgrade, Serbia
Najveći balkanski kantautor svih vremena, Đorđe Balašević, održaće veliki koncert na Kalemegdanu 24. maja. Posle skoro četiri decenije karijere tokom koje je održao skoro 150 koncerata u Sava centru, biće ovo prvi veliki koncert pod otvorenim nebom u Beogradu.
Balašević koncert najavljuje simboličnim sloganom „Osmeh se vratio u Beograd“, a ujedno biće to prvi koncert u glavnom gradu Srbije sa Panonskom mornaricom, njegovim bendom kojeg pored veštog sviranja karakterišu i elegantni beli mornarski kostimi. Višedecenijsku tradiciju rasprodatih koncerata u Sava centru, posle dužeg vremena, popularni „Panonski mornar“ zameniće u Beogradu sa istorijskom lokacijom otvorenog platoa ispod bedema Beogradske tvrđave, u neposrednoj blizini Dunava.
Cene karata:
P1: 2.590,00 RSD
P2: 1.990,00 RSD
Fan Pit: 3.200,00 RSD
VIP tribine – sedenje: 4.500,00 RSD
VIP tribine – stajanje: 4.100,00 RSD

58. Sterijino pozorje
2013-05-25 17:00 - 2013-06-03 23:00 | Srpsko narodno pozorište, Pozorišni trg, Novi Sad, Serbia
Najznačajniji domaći pozorišni festival, “Sterijino pozorje”, koji se po 58. put održava od 25. maja do 3. juna u Novom Sadu, svečanom besedom otvara reditelj Emir Kusturica.
U zvaničnoj selekciji ovogodišnjeg “Sterijinog pozorja” premijerno će biti izvedeno devet predstava, dok će u međunarodnom programu “Krugovi” publika biti u prilici da pogleda još dve predstave.
Na Sterijinom pozorju u takmičarskom programu biće izvedene predstave “Virus” Teatra mladih iz Jermenije, “Gospodja ministarka” Satiričkog kazališta “Kerempuh” iz Zagreba, “Konstantin” u produkciji Narodnog pozorišta iz Beograda i Narodnog pozorišta iz Niša.
Biće izvedene i predstave “Grebanje, ili kako se ubila moja baka” u koprodukciji Hartefakt fonda, Bosanskog narodnog pozorišta Zenica i Bitef teatra iz Beograda, “Zona Zamfirova” Pozorišta na Terazijima, “Čarobnjak” Narodnog pozorišta Sombor.
Na takmičarskom repertoaru biće i predstave “Sunce tudjeg neba” Puls teatra Lazarevac, “Galeb” Srpskog narodnog pozorišta iz Novog Sada i “Otelo” u izvodjenju ansambla Jugoslovenskog dramskog pozorišta iz Beograda.
“Stirijino pozorje” je festival nacionalne drame i pozorišta takmičarskog karaktera ustanovljeno još 1956. godine u okviru proslave i obeležavanja 150 godina od rodjenja i 100 godina od smrti velikog srpskog komediografa Jovana Sterije Popovića. To je pozorišni festival na kojem učestvuju profesionalna pozorišta iz zemlje i inostranstva sa predstavama radjenim po tekstovima domaćih pisaca.

Limska regata 2013
2013-05-31 - 2013-06-02 | Reka Lim, Plav, Berane, Bijelo Polje, Prijepolje
Tradicionalna 14. Limska regata održava se od 31. maja do 02. juna, a podrazumeva plovidbu rekom Lim kroz dve države: Srbiju i Crnu Goru.
Plan je da se za 3 dana, koliko traje regata, pređe 130 km reke Lim u čamcima. Regata startuje u petak 31. maja sa izvora Lima na Plavskom jezeru, a cilj regate je u Prijepolju.

Organizatori regate su Turističke organizacije Plava, Andrijevice, Berana, Bijelog Polja, Prijepolja i Priboja.
PLAN REGATE :
Petak 31.05.
Plav – Berane (40 km)
(Plav – Murino, 10 km, jedan od najopasnijih delova Lima, težine III-IV,
Murino – Andrijevica,13 km, težine II-III,
Andrijevica – Berane, 17 km, I-II)
Kamp je u parku u Beranama.
Subota 01.06.
Berane – Bijelo Polje – ušće Bistrice u Lim (45 km)
(kanjon Tifran 6 km, težina IV,
Tifran – ušće Bistrice u Lim 39 km, I-III,
Kamp je na ušću Bistrice u Lim
Nedelja 02.06.

Bistrica – Prijepolje (45 km)
težina II-IV
Cilj regate je u Prijepolju.

Zmajeve dečije igre
2013-06-06 - 2013-06-09 | Unnamed Venue, Novi Sad, Serbia
Tradicionalni novosadski festival dečije poezije, drame i lutkarskog pozorišta “Zmajeve dečije igre”, 56. put po redu počinju u sredu 6. juna i traju do 9. juna. Ovogodišnji Junski programi Zmajevih igara održavaju se pod sloganom “Pozdravi mi sve na ovom svetu”.
“Družićemo se, učiti novim umetničkim veštinama i tajnama nauke, praviti papirne avione i poetske poruke za ceo svet, recitovati, gledati filmove, slušati koncerte i pevati, glumiti, igrati, maštati i iznad svega se sjajno zabaviti”, obećavaju organizatori jednog od najvećih dečijih festival u Srbiji.
Ulaz na sve programe Zmajevih igara je slobodan. Program Zmajevih igara možete pronaći ovde.
Prvi Festival dečije poezije, drame i lutkarskog pozorišta u Novom Sadu održan je davne 1958. godine. Nakon jedanaest godina, ova manifestacija dobija ime “Zmajeve dečije igre” po pesniku Jovanu Jovanoviću Zmaju i pod tim imenom se sve do danas održava. Zamisao ovog festivala je da se okupe pisci, ilustratori, izdavači dečje literature sa jedne strane i čitaoci sa druge.
Godine 1975. ustanovljena je Povelja Zmajevih dečijih igara. Dodeljuje se kao poseban oblik priznanja za izuzetan stvaralački doprinos književnosti za decu, bezgraničnu odanost svetu detinjstva i najplemenitijim ljudskim težnjama.

Guarana Hip Hop festival “Svi kao jedan“
2013-06-08 - 2013-06-24 | Unnamed Venue, Beograd, Serbia
Treći po redu Hip Hop festival “Svi kao jedan“ ove godine se održava u periodu od 8. do 24. juna i to na nekoliko lokacija u Beogradu, a pod generalnim pokrovieljstvom energetskog pića Guarana.
Ceo koncept festivala koji objedinjuje sve elemente hip hop kulture (rep muzika, brejk dens, ulična poezija, grafiti, kao i ekstremni sportovi poput skejta, rolera i bmx-a) ove godine će biti podeljen na nekoliko programskih segmenata koji će se održati u toku tri vikenda u junu mesecu.Svaki od ovih programskih segmenata biće posvećen pomenutim elementima hip hop kulture, pa će tako 08. juna u Domu omladine Beograda biti održana serija predavanja, kao i takmičenja u brejk densu i uličnoj poeziji.
Glavni, muzički deo programa biće održan u petak 14-og i subotu 15-og juna u Depo magacinu u Sava maloj, na kojem će tokom dva dana trajanja nastupiti najveća imena domaće hip hop scene zajedno sa stranim izvođačima.
Pre samo nekoliko godina hip hop scena u našj zemlji je bila podeljena na veliki broj manjih dešavanja koja su bila posvećena različitim segmentima ove kulture, da bi pokretanjem festivala sa simboličnim nazivom “Svi kao jedan“ cela hip hop scena bila ujedinjena u okviru jedne manifestacije koja na ovaj način jača svoj uticaj i nastavlja da širi pozitivnu filozofiju hip hop kulture.
Karte se mogu kupiti u Kobazz shop-u i na svim prodajnim mestima Eventima po ceni od 1100,00 dinara.

Međunarodna biciklistička trka “Tour de Serbie”
2013-06-11 - 2013-06-16 | Putevi rimskih imperatora, Serbia
Međunarodna biciklistička trka “Tour de Serbie” (Kroz Srbiju) 52. put po redu se održava od 11. do 16. juna, a imaće šest etapa, oko 900 kilometra sa osam brdskih i 18 prolaznih ciljeva.
Ove godine trka se vozi pod sloganom „Turizam, kultura i biciklizam zajedno“ povodom velikoj jubileja 1.700 godina od donošenja „Milanskog edikta“
Start je trke je 11. juna u Nišu. Karavan u kome se očekuje oko 120 bicklista proći će kroz Bor, Kladovo, Požarevac, Sremsku Mitrovicu sve do Beograda gde je cilj trke.
Trka je inspirisana putevima rimskih imperatora, pa ruta prolazi upravo delom Srbije bogatim ostacima rimske kulture: od Naisusa, preko Feliks Romulijane kod Bora, do Tabule Trajana kod Kladova, Sirmijuma do Singidunuma.
Trasa trke “Tour de Serbie” 2013
Foto: www.tds.co.rs

Internacionalni karneval Pančevo 2013
2013-06-14 - 2013-06-15 | Unnamed Venue, Pančevo, Serbia
Tradicionalni, deseti po redu Internacionalni pančevački karneval održava se 14. i 15. juna na nekoliko lokacija u Pančevu.
Pančevački karneval je spoj različitih karnevalskih tradicija i kultura iz celog sveta, čiji je sastavni deo međunarodna saradnja i razmena. Predstavlja prvu međunarodnu karnevalsku manifestaciju u Srbiji koja je Republiku Srbiju ucrtala na svetsku turističku kartu karnevalskih zbivanja, doprinela da Pančevo postane Evropski karnevalski grad i sedište FECC-a za Srbiju.
Veliki broj karnevalskih i plesnih grupa, animatora kao i brojne kreativne radionice upriličiće veliku zabavu za Pančevce i goste iz Srbije i inostranstva. Tradicionalno, međunarodnu povorku Pančevačkog karnevala predvodiće preko 1.000 dece uz angažovanje velikog broja škola, dečijih ustanova i organizacija.
Pančevo ima tradiciju karnevala koja datira iz 19.veka. Danas je Pančevački karneval jedan od najzabavnijih i najveselijih događaja u gradu tokom kog Pančevo ugosti veliki broj posetilaca, učesnika, ambasadora i visokih zvaničnika iz zemlje i inostranstva.
Program Karnevala možete pronaći OVDE.

“Whitesnake” u Beogradu
2013-06-14 19:00 - 23:00 | Kalemegdan, Belgrade, Serbia
Velikani rok muzike, britanske legende „Whitesnake“ održaće koncert 14. juna na Kalemegdanu u okviru svoje velike svetske turneje „Year of the Snake“.
Kako najavljuju, biće to turneja sa najvećim hitovima iz njihove višedecenijske karijere kao što su „Is This Love“, „Here I Go Again“, „Fool For Your Loving“, „Still of the Night“…

Ulaznice za concert se mogu kupiti na prodajnim mestima Eventima po cenama od 1990 dinara za parter, 2990 za Fan Pit i 3500 dinara za VIP tribinu.

„Whitesnake“ je 1978. godine osnovao Dejvid Koverdejl nakon što je napustio „Deep Purple“. Već sa prva četiri albuma su im plasirana u prvih 10 na svetskim top listama i postaju jedan od najuspešnijih rok bendova svih vremena sa preko 70 miliona prodatih nosača zvuka. Od 11 studijskih albuma, desetinama koncertnih i kompilacijskih izdanja, čak tri su objavili u poslednjih sedam godina, održavajući tako vitalnost što su publici u Srbiji imali priliku da pokažu na Tašmajdanu i u Areni. Ipak, ovog puta, kako sami tvrde, spremaju se da krunišu karijeru, i to baš u godini zmije koja počinje 10. februara po kineskom kalendaru, a donosi napredak i boljitak. „Whitesnake“ na Kalemegdan 14. juna donose najveće hitove iz svoje 35-godišnje karijere!
